Brynjar lauk B.A. gráðu í lögfræði frá Háskólanum í Reykjavík árið 2006 og M.Sc. gráðu í mannauðsstjórnun frá Háskóla Íslands árið 2009 . Helgi Vífill Júlíusson Miðvikudagur 15. janúar 2020 Auglýsing Brynjar Már Brynjólfsson hefur hafið störf sem mannauðsstjóri Reiknistofu bankanna ( RB ) . Brynjar starfaði frá árinu 2015 hjá Origo , fyrst sem ráðgjafi á Viðskiptalausnasviði sem verkefnastjóri umbóta og svo sem mannauðsráðgjafi og staðgengill mannauðsstjóra . Helstu verkefni hans undanfarin ár hjá Origo hafa verið stjórnendaráðgjöf , umsjón með stefnumótun fyrirtækisins og verkefnastjórnun ýmissa verkefna þvert á svið fyrirtækisins , segir í tilkynningu . Brynjar lauk B.A. gráðu í lögfræði frá Háskólanum í Reykjavík árið 2006 og M.Sc. gráðu í mannauðsstjórnun frá Háskóla Íslands árið 2009 . Hann stundar nú MBA nám við Háskólann í Reykjavík . Brynjar hefur setið í stjórn Mannauðs , félags mannauðsfólks á Íslandi undanfarin þrjú ár og verið formaður félagsins undanfarin tvö ár . „ Hjá þekkingarfyrirtæki eins og RB er mannauðurinn mikilvægasta auðlindin og starf mannauðsstjóra því mikilvægur hluti af okkar starfsemi , ” segir Ragnhildur Geirsdóttir , forstjóri RB . Fréttablaðið / Stefán „ Það er ánægjulegt að fá Brynjar til liðs við okkur hjá RB . Brynjar hefur mikla og góða reynslu af mannauðsmálum sem mun nýtast okkur vel . Hjá þekkingarfyrirtæki eins og RB er mannauðurinn mikilvægasta auðlindin og starf mannauðsstjóra því mikilvægur hluti af okkar starfsemi . Ég hlakka til samstarfsins við hann , ” segir Ragnhildur Geirsdóttir , forstjóri RB .